runetrust/blame-folketinget-dk huggingface dataset:
Karsten Lauritzen (V), 2019-12-03:
Jeg vil sige på mit partis vegne, at vi synes, det er yderst rimeligt og fair at diskutere, hvilke vilkår der gælder for folk, der er i politik, og her efter valget har vi i Venstres folketingsgruppe også haft en drøftelse af vores hidtidige synspunkt og indtager nu det synspunkt, som vi også tidligere har haft, men som vi dog på et tidspunkt ikke havde, men nu har, nemlig at Vederlagskommissionen lavede et fornuftigt stykke arbejde, og at vi politisk skylder at se på, i hvilket omfang og hvordan vi kan omsætte deres anbefalinger til virkelighed.
Line Barfod (EL), 2003-11-13:
Hvis man bliver tvunget til at udføre et stykke arbejde under truslen om, at man ellers må sulte, så skal man have en løn, og det skal være en løn, der gør, at man ikke bliver løntrykker, som vi har set det i Bodumsagen, i Farumsagen og mange andre steder, hvor folk sidder og laver noget arbejde, der ellers ville blive udført af mennesker, som fik ordinær løn for det.
Kim Behnke (FRI), 1999-11-17:
Men for de folk, der bor i en skurvogn eller i en campingvogn eller bor i baglokalet et eller andet sted, medens de er ude som rejsemontør, der er der ikke 5-stjernede hoteller med to kvitteringer med gennemslag, og det er den gruppe, vi taler om her.
Esben Lunde Larsen (V), 2016-04-26:
Sammen med vores aftalepartnere i fødevareog landbrugspakken styrker vi økologiens konkurrencedygtighed ved at fjerne barrierer i forhold til hele markedskæden og fokusere økologiindsatsen på fair produktionsvilkår, ny forskning og øget afsætning og eksport.
Colette L. Brix (DF), 2004-11-04:
Der er ingen tvivl om, at i og med at danske finansielle virksomheder fremover kan aflægge deres regnskab efter de såkaldte IAS-standarder, såfremt de måtte ønske det, vil det forbedre kapitalmarkedet og give de danske finansielle virksomheder forbedrede muligheder.
Torsten Schack Pedersen (V), 2013-06-11:
Vi synes bare, det er ærgerligt, at når pengene bliver i virksomhederne, skal de rammes så hårdt af beskatning, at det betyder, at virksomhederne får trukket kapital ud og dermed mindsker deres vækstmuligheder, mindsker muligheden for at skabe arbejdspladser og mindsker muligheden for, at der er vækst i Danmark.
Line Barfod (EL), 2003-03-13:
Vi tror altså, at vi er nødt til at skelne mellem det, som har en sundhedsskadelig virkning sådan på lidt længere sigt som f.eks. for meget fedt, for sukkerholdige sodavand, tobak osv. og så rusmidler, som man jo øjeblikkelig kan blive beruset af, når man indtager dem.
Pernille Skipper (EL), 2022-05-19:
Så både fordi tjenestemandsreformen tilbage i 1969 var politisk skabt – og her indplacerede man de forskellige fag i et urimeligt lønforhold, som i dag betyder, at kvindefag og mandsdominerede fag er ulige lønnede, selv om de har den samme uddannelseslængde og det samme ansvar – men også fordi der i sidste ende ikke kan findes en løsning i den såkaldte danske model, hvis ikke der kommer nogle penge herfra, så må vi påtage os det politiske ansvar.
Mona Juul (KF), 2021-05-17:
For vi er ikke ligesom USA, hvor enhver er sin egen lykkes smed, men vi er i Danmark, hvor vi har et andet sindelag, hvor tryghed også betyder noget, hvor vi har mindst lige så meget brug for, at mange kaster sig ud i at drive deres egen forretning, og vi har brug for at forstå, at dem, der vil være selvstændige – om man er spiludvikler, caféejer, cykelsmed eller sælger børnetøj online – ikke skal glemmes, fordi vi tror, at alle selvstændige skal ende med at blive kæmpestore og megarige.
Anita Knakkergaard (DF), 2007-05-10:
Endvidere mener forslagsstillerne, at mange kommuner som en konsekvens af boligpriserne ikke kan tiltrække og fastholde familier i mellemindkomstgruppen, og de har derfor svært ved at opretholde velfærden i byen, f.eks. inden for sygehusene og politiet.
Frank Aaen (EL), 2009-05-12:
Vi har taget et enkelt initiativ, der er meget lille og nok ikke får den store betydning, om at kunne lægge en afgift på transport af grise ud af landet, så det ikke bliver sådan, at arbejdet med at forarbejde grisene foregår i udlandet - som det sker i dag i stor målestok - og så kan gyllen og de arbejdsløse blive i Danmark.
Morten Homann (SF), 2004-03-30:
Jeg nærer dog en forhåbning om, at vi faktisk nu kan forhindre, at det her forslag bliver vedtaget, for hvis fru Carina Christensen lider af den vildfarelse, at det her vil gøre det lettere at løse problemet for dem, der i dag mangler tag over hovedet, så tager hun fejl.
Jesper Petersen (SF), 2012-05-30:
Ja, og pointen er jo så, at man kan købe lige så meget, som man kunne før, og forhåbentlig er der ikke den situation, at der om 10 år, som jo er det, det handler om her, er en stor del af dem, der i dag er uden for arbejdsmarkedet, som stadig væk vil være det.
Pernille Vermund (NB), 2021-06-02:
Det her spørgsmål forudsætter, at man tænker, at det kun er mænd, der kan være terrorister, og at kvinder, der tilslutter sig Islamisk Stat, som jo altså alt andet lige forhåbentlig af alle må betegnes som en terrororganisation, er helt uskyldige.
Klaus Hækkerup (S), 2003-04-24:
Vi kan imidlertid ikke støtte det beslutningsforslag, som er fremsat nu, men vi vil gerne lade de overvejelser og de synspunkter og den intention, vi føler ligger til grund for beslutningsforslaget, indgå i vores behandling af det generelle forslag, som regeringen har fremsat om udligning og bloktilskud til kommunerne.
Martin Geertsen (V), 2019-02-28:
Lad mig starte ud med at slå fast, at det jo altid er godt, og jeg holder også selv af det, med en god debat om infrastruktur her og hisset, og derfor synes jeg da også, at der er god grund til at takke forslagsstillerne for at rejse en debat om infrastruktur bare sådan i det hele taget.
Mette Frederiksen (S), 2015-01-16:
Altså, ligesom det er et stort skridt, at man skal kunne fratage folk deres pas på formodning om aktivitet i Syrien, vil det tilsvarende, og det synes jeg at man skal være ærlig og sige i debatten, være et meget stort skridt, når en stat beslutter sig for at lave indrejseforbud til andre lande.
Per Dalgaard (DF), 2003-12-10:
Der står nemlig i den skriftlige fremsættelse på side 2, spalte 2: »Dette indebærer først og fremmest, at der i 2. gangstilfælde af overtrædelse af våbenlovens § 4, stk. 1 eller 2, forudsættes fastsat en kort frihedsstraf på 7 dages fængsel.«
Christina Olumeko (ALT), 2024-01-10:
Pludselig er kunstig intelligens blevet en teknologi, som bruges alle mulige steder i vores dagligdag, fra sprogmodeller, som kan skrive artikler, manuskripter, taler, koder og mails, til behandlinger i sundhedsvæsenet, og fra sagsbehandlinger hos offentlige myndigheder til kundeanalyser i virksomheder.
Inger Støjberg (V), 2013-04-25:
Men som jeg også nævnte i min ordførertale, så er der da ingen som helst tvivl om, at den lockout, som vi har været vidne til, har udfordret forholdene imellem lærerne, arbejdsgiverne og politikerne, og der mener jeg faktisk vi i fællesskab skal bruge tid på at klinke skårene.
Keld Albrechtsen (EL), 2000-01-25:
Derimod synes vi jo godt, man kan rejse det spørgsmål, om man overhovedet ud fra en principiel betragtning, ud fra retsprincipper kan begrunde f.eks. en behandlingsdom, som tidsmæssigt rækker længere end en tilsvarende straffedom, eller om man ikke må sige, at skal der foregå noget ud over den tidsramme, så må det foregå under andre og mere normale vilkår.
Karsten Lauritzen (V), 2013-04-24:
Kommer vi til i fremtiden også på et meget, meget højere niveau, end vi ser i dag, at kæmpe med den her bandegrupperingsudfordring, eller er det sådan noget, som vi har set toppen af, og nu er det så for nedadgående, altså at der er grund til, som ministeren sagde, forsigtig optimisme?
Mikkel Dencker (DF), 2017-05-23:
Jeg vil godt sige, at jeg synes, det er relevante problemstillinger, både den, vi berører med B 93, men også den, vi havde med B 92, nemlig at se på, om den efterhånden ret udbredte anvendelse af biomasse i fjernvarmeforsyningen nu også er det mest hensigtsmæssige.
Kristian Hegaard (RV), 2021-04-19:
For konsekvenserne af et organiseret og forrået kriminalitetsbillede, som bandekriminalitet er, hvor man kæmper om gadehjørner, kæmper om hver eneste kvadratmeter, er, at det skaber forstyrrelse af den offentlige orden, og nogle tør måske ikke bevæge sig uden for i de områder, hvor det foregår.
Ole Birk Olesen (LA), 2014-11-25:
Men når hr. Frank Aaen siger, at det er sådan, man åbenbart vil gøre fremover, så vil jeg sige, at vi jo har et lovforslag, som vi behandler – ja, på stående fod kan jeg ikke huske, hvad det handler om, men det er noget, vi behandler i disse uger, hvor vi stiller ændringsforslag om opdeling.
Jan E. Jørgensen (V), 2024-04-16:
Gazastriben er et ekstremt tæt befolket område, og i bykrig vil der uundgåeligt være civile ofre, og kampen vanskeliggøres af, at Hamas ikke kæmper som en regulær hær og ikke følger krigens love, men kæmper uden uniform og blander sig med civilbefolkningen, som bruges som skjold.
Frank Jensen (S), 1998-11-05:
Rådet har oplyst, at de enkelte selskaber vil kunne mødes med sanktioner for overtrædelse af god forsikringspraksis, hvis de ikke følger henstillingen. Jeg er enig med forslagsstillerne i, at forsikringsbranchens initiativ bør følges op med overvejelser om, hvorvidt der er behov for at supplere med lovgivning efter denne aftale, som brancheorganisationen her har indgået og har taget initiativ til. Jeg er også enig i, at der ikke bør lovgives lige her og nu, og jeg har over for Folketingets Retsudvalg peget på den mulighed at lade arbejdsgruppen om revision af erstatningsansvarsloven se på spørgsmålet. Denne arbejdsgruppe er netop ved at blive nedsat.
Benny Engelbrecht (S), 2014-11-13:
Ændringen vil bidrage til en forbedring af danske hotellers mulighed for at tiltrække danske og udenlandske erhvervskunder og vil dermed skabe vækst og arbejdspladser i branchen. For det andet medfører forslaget en afgiftsharmonisering på taxiområdet, hvilket betyder, at der fremover er lige beskatningsvilkår for alle personbiler, som anvendes til erhvervsmæssig persontransport.
Frank Aaen (EL), 2006-01-12:
Dansk Folkeparti siger normalt, at man går ind for mere velfærd i kommunerne – mere til børnene, mere til de ældre, mere til alle de steder, hvor der er brug for øget service – men når landets kommuner finder lidt flere penge, end de havde regnet med, og investerer dem i bedre service til borgerne, hvorfor er det så så vigtigt for Dansk Folkeparti at medvirke i en procedure, der sørger for, at kommunerne ikke får lov til at bruge de penge og skal skære ned i de budgetter, de har lavet, for at kunne overholde en aftale, som er indgået med regeringen, selv om regeringen ikke har så meget som én krone i klemme?
Nicolai Wammen (S), 2014-04-03:
Flyet vil skulle løse opgaver til støtte for FN's fredsopbygningskontor i CAR, BINUCA, og opgaverne for BINUCA kan være forbundet med Den Afrikanske Unions FN-mandatbaserede operation MISCA, der fra FN's side påtænkes at skulle indgå i en eventuel senere FN-fredsbevarende operation i Den Centralafrikanske Republik.
Pernille Rosenkrantz-Theil (EL), 1999-04-20:
Arbejdsgruppen konkluderede bl.a. i deres rapport, at »elever og studerende kan være udsat for en række risikofaktorer i forbindelse med skolegang og uddannelsesforløb, og at disse risikofaktorer kan påvirke elevers og studerendes sikkerhed og sundhed.« Som konkrete eksempler fra rapporten kan nævnes, at »de mest fremherskende symptomer synes ifølge besvarelserne at være træthed og tunghedsfornemmelse i hoved samt hovedpine.
Ole Stavad (S), 2000-11-16:
Det er helt det samme, om man gav alle dem, der har købt efter den her bruttotrækordning et tilskud, der svarer til 50-60 pct. af pc'ens værdi, da man købte det, og man kunne gøre det lige så tit, man ville og lige så mange gange, som man kunne blive enig med arbejdsgiveren.
Pia Olsen Dyhr (SF), 2019-10-03:
Valgets tale var klar og tydelig: Danskerne krævede en ny retning, et Danmark, der investerer i fremtiden, børn og klima, frem for at gøre benzinbilerne billigere, et Danmark, hvor man ikke sparer på daginstitutionerne, på ældreplejen og på sygehusene for at dele skattelettelser ud til dem, der har deres på det tørre.
Lene Espersen (KF), 2003-05-13:
For så vidt angår overtrædelser af færdselsloven, er der intet til hinder for, at man her indfører et højhastighedstillæg, og det agter jeg at gøre, så de personer, der kører mere end 10 km for stærkt på motorvejene, får et ekstra tillæg oven i den fartbøde, de allerede vil få, alene med det formål at vi gerne vil have, at folk ikke bliver fartdjævle og kører for hurtigt på motorvejene.
Henrik Sass Larsen (S), 2008-10-09:
Det ene er: Vil Venstre være med til, ligesom Dansk Folkeparti i dag har annonceret, ligesom Socialdemokratiet igennem lang tid har annonceret, at man skal øge anlægsinvesteringerne ude i kommunerne, så vi kan få bygget nogle af de her toiletter, så de bliver ordentlige og rene, sådan som statsministeren lovede i valgkampen?
Kim Andersen (V), 2011-04-05:
Det i sig selv er vigtigt, lige så vel som det er vigtigt, at vores myndigheder løbende kigger foreningen og dens medlemmer kraftigt efter i kortene, for det er nogle usympatiske måder, der arbejdes på, det er nogle synspunkter og nogle holdninger, som ikke skal vinde fodfæste i Danmark.
Stine Brix (EL), 2015-12-11:
Altså, jeg ved ikke, om lyden er dårlig ovre i den ende, hvor hr. Rasmus Jarlov sidder, men debatten har jo bl.a. handlet om, at Alternativet gerne selv ville foreslå noget lidt andet end det, der står i deres forslag, altså at de ville stille et ændringsforslag.
Tina Cartey Hansen (KF), 2024-04-19:
Især når man som jeg er suppleant, har det været rigtig givtigt at få den her indsigt, for der er ingen tvivl om, at jeg ikke når vores sædvanlige ordfører på området, hr. Rasmus Jarlov, til sokkeholderne i viden om Grønland og Færøerne.
Dennis Flydtkjær (DF), 2014-03-25:
Et minus ved det er jo så, at vi også er låst fremadrettet, for nu er det et EU-direktiv, der pålægger os at gøre det, og så kan vi jo ikke senere hen sige, at nu vil vi gerne gøre det på en anden måde, og at det måske er mere hensigtsmæssigt med en anden åben standard.
Morten Messerschmidt (DF), 2024-05-17:
Altså, tror hr. Alexander Ryle ikke, at der er rigtig mange af LA's vælgere derude, der ville være overraskede over den tale, hr. Alexander Ryle har holdt i dag, i relation til at f.eks. det at gå fra enhedsafgørelser til flertalsafgørelser synes man ikke, danskerne skal spørges om?
Camilla Fabricius (S), 2020-01-14:
Jeg forstår godt, hvad ordføreren siger, men for os i Socialdemokratiet har det været vigtigt at være med til at beslutte, hvad det er for nogle rettigheder, man har, også når man f.eks. ser på de rettigheder, som børn i forskellige typer af familier har, heriblandt også nogle udenlandske børn.
Kristian Thulesen Dahl (DF), 2000-11-09:
Men det har skatteministeren og finansministeren jo ikke ønsket at diskutere med Dansk Folkeparti det her efterår, og det er derfor, at vores kamp for så at få en regering, der dog vil snakke med os, er så stor, som den er, frem til det folketingsvalg, der gudskelov skal komme senest i marts 2002.
Pernille Skipper (EL), 2014-06-03:
Jeg tror, der er rigtig mange, der har det lidt ligesom mig og er blevet en lille smule træt af, at det var nødvendigt, at kendte og kongeliges privatliv skulle krænkes, før flertallet af Folketingets partier fik øjnene op for, hvilke konsekvenser det har, når data ikke er beskyttet tilstrækkeligt.
Ulrik Kragh (V), 2004-05-06:
Men når det er sagt, så synes jeg netop, at når fru Elisabeth Arnold er nødt til at basere sig på presseforlydender, men alligevel vælger at fremføre det som eksempler, så er vi inde i en situation, hvor det er en mistænkeliggørelse af danske soldater, som jeg ikke bryder mig om, og som jeg synes vi burde holde os fra.
Zenia Stampe (RV), 2014-02-07:
For det andet er der også god grund til, at vi kigger på tidsperspektivet, altså, der er jo en grund til, at vi har sagt, at det her minimum skal være gældende i 3 år, for at man kan kategoriseres som fattig, for dermed at sige, at det er vigtigt, at vi også accepterer, at man i perioder kan leve for en relativt lav indkomst.
Morten Messerschmidt (DF), 2026-01-20:
Vi har jo en konkret sag med Ahmad Omar Mohamed, der er somalier, og som for nogle år siden blev dømt for et pædofilt voldtægtsovergreb på en 10-årig pige, som han hev væk fra en legeplads, tror jeg det var, og han forsøgte også at voldtage andre børn på det her tidspunkt.
Dan Jørgensen (S), 2015-05-19:
Det skal overvejes, om det er relevant at pålægge alle offentligt ansatte en underretningspligt, eller om pligten kun skal pålægges bestemte grupper af offentligt ansatte, dvs. personer med særlige funktioner, som gør, at de som led i udøvelsen af deres arbejde har adgang til private hjem.
Zenia Stampe (RV), 2025-03-28:
Jeg tror måske også, at jeg er formet en del af, at jeg har en far, der har arbejdet i mange år som sproglærer og haft med mange flygtninge at gøre og jo meget tit har taget de her diskussioner med de flygtningefamilier og været den, som flygtningefamilien vidste ville dem godt, men som derfor også nogle gange kunne sige de lidt hårde ting.
Keld Albrechtsen (EL), 2003-03-13:
Det hænger ganske enkelt ikke sammen, og derfor vil jeg godt spørge hr. Thor Gunnar Kofoed igen: Vil man fra Venstres side kræve, at moratoriet skal forlænges, indtil der er gennemført fuld valgfrihed, og indtil der er sikret erstatningsregler, således at en landmand, der får spredning ind på sin mark, også kan være sikker på at få erstatning?
Jeppe Kofod (S), 2009-05-19:
Afslutningsvis vil jeg gerne sige, at jeg er glad for, at ministeren siger noget på en række konkrete områder, bl.a. at man i Verdensbanksammenhæng arbejder på en strategi for at få flere ressourcer til de mindst udviklede lande; at de i IMF godt er klar over, at de ressourcer, der er til de mindst udviklede lande, er utilstrækkelige, for IMF har jo givet store lån til mellemindkomstlandene, mens de mindst udviklede lande stadig væk halter bagefter; og at man i forhold til Verdenshandelsorganisationen presser på for at få en løsning på udviklingsrunden, sådan at man sikrer ulandene i den forbindelse.
Inge-Lene Ebdrup (V), 2005-12-16:
De næste 7 pct., altså ydelsesstøtten, som er det, vi taler om her, men som måske kan være lidt svært at forstå for dem, der sidder og kigger med i fjernsynet, finansieres med halvdelen fra staten og med den anden halvdel fra Landsbyggefonden, altså fra de huslejer, som man betaler, når der ikke længere er lån i ejendommene.
Mette Frederiksen (S), 2019-11-26:
Når jeg så bliver spurgt konkret til, om man bare kan afskaffe retten til asylbehandling her, vil jeg sige, at det vil man jo mig bekendt kun kunne gøre i en situation, hvor vi er helt sikre på, at vi kan garantere for den konkrete flygtnings beskyttelse et andet sted, og den sikkerhed har vi altså ikke, når der ikke er en konstruktion endnu.
Sophie Hæstorp Andersen (S), 2003-02-28:
Men hvis man kort skal dvæle ved spørgsmålet, er det klart, at det er bedst, hvis børn i deres opvækst har kontakt med voksne af begge køn. Men forældrene er forhåbentlig ikke de eneste voksenkontakter, børn har i deres opvækst, og dermed skal der nok være kontakter for børnene med voksne af begge køn.
Rosa Lund (EL), 2023-12-06:
Når nu man har sat alt muligt i gang med kommissioner, der skal undersøge, hvordan vi kan tage et reelt opgør med negativ social kontrol, og når man i øvrigt i pressen tit og ofte hører ministeren sige, at vi også nu skal tage et opgør med det her, så virker det bare lidt modsat, at man ikke sætter penge af til netop en organisation som Sabaah.
Henriette Kjær (KF), 2004-01-27:
Jeg mener, at det er at gå ind på et område, hvor vi har sagt, at her lægger vi op til, at der er en mulighed for, at forældrene selv kan etablere noget, men så begynder vi at sætte forskellige klausuler på alligevel, og det var ikke det, der var ånden bag det forslag, man fremsatte i sin tid.
Per Clausen (EL), 2007-09-11:
Det andet, jeg vil spørge hr. Jacob Jensen om, er, om han ikke kan bekræfte, at den minimale forbedring, der sker for pensionisterne i forbindelse med denne lovgivning, også ville være sket, hvis man ikke havde vedtaget en ny lovgivning, for det ville have været konsekvensen af den gamle lovgivning.
Malene Vestergård (SF), 1999-03-19:
Det vil medføre, at der i de flest mulige love, der vedtages, som vedrører kommunale forhold - og det er altså temmelig mange, der er tale om her - skal indføres forsøgsbestemmelser, som kan højne den demokratiske kontrol, øge det lokale selvstyre og muliggøre fleksible og enkle løsningsmodeller.
Per Kaalund (S), 2005-05-31:
Jeg vil først henvise til betænkningsbidraget, hvor vi giver udtryk for, at det er Socialdemokratiets opfattelse, at FN's torturkonvention bør inkorporeres i dansk ret, jævnfør beslutningsforslag nr. B 13 af 7. oktober 2004, som vi selv har fremsat.
Jens Peter Vernersen (S), 2006-03-29:
På trods af utallige samråd i Fødevareudvalget, hvor oppositionen – Socialdemokraterne, De Radikale, SF og Enhedslisten – har påpeget alle problemerne, har ministeren hele tiden sammen med Dansk Folkeparti og hr. Christian H. Hansen lavet aftaler, der fortsætter nedskæringerne.
Morten Messerschmidt (DF), 2024-03-15:
Det harmonerer jo slet ikke med synspunktet om, at de skulle være sådan nogle pjevser, der ikke er i stand til at forholde sig til almindelig politisk kommunikation, der i øvrigt flugter med det, som Radikale Venstre i andre sammenhænge laver, hørte vi fra hr. Mikkel Bjørn tidligere.
Villy Søvndal (SF), 2004-09-07:
Se, det kan man jo godt forstå, når man fra Venstres side kan komme af sted med først at pille 1 mia. kr. ud af børneområdet, som det er sket, siden regeringen tiltrådte, derefter at tilføre 100 mio. kr., altså en tiendedel af det beløb, man har taget, og så præsentere det, som om der er tale om et meget stort børnepolitisk fremskridt.
Peter Kofod (DF), 2023-03-29:
Jeg synes egentlig, at jeg brugte store dele af min taletid på at prøve at holde døre åbne og sige, at vi gerne vil noget som parti, at vi gerne vil være en del af noget, og at vi gerne vil tage ansvar for noget – og så er der nogle prioriteter, som jeg jo har nævnt.
Anne Baastrup (SF), 2012-02-03:
Det er jo sådan, at man fra skolens side, en uge efter at man har måttet konstatere, at et barn ikke er kommet i folkeskolen, så er forpligtet til at tage kontakt med forældrene for at høre, hvorfor barnet ikke kommer – det er der mange skoler der må gøre – og man er som kommunal myndighed også forpligtet til at eftersøge, hvad der foregår.
Jan E. Jørgensen (V), 2012-11-14:
At vi er løbet fra den regning, som regeringen sender til danskerne i form af øgede afgifter og gebyrer og skatter osv., vedkender jeg mig klart, men vi kunne sagtens have været med til at finde finansiering for kriminalforsorgens økonomi, hvis justitsministeren havde vist sig lidt mere fleksibel, end tilfældet var.
Frode Sørensen (S), 2001-05-17:
Er det rimeligt, at de, der har passet godt på en bil eller motorcykel, der hele tiden har haft danske nummerplader på, må opleve, at andre kan anskaffe sig en tilsvarende langt billigere, end hvis der var blevet kigget på, hvad den virkelig var værd? Det synes jeg ikke.
Magni Arge (T), 2017-01-31:
Regeringens indtræden i EU betød jo også, at I skal følge Det Europæiske Fællesskabs beslutninger i mange sammenhænge i mange affærer, og der risikerer Danmark jo også at komme i konflikt mellem hensynet til Det Europæiske Fællesskabs interesser og hensynet til rigsfællesskabets interesser, som slet ikke altid er de samme.
Marie Fugl (SF), 2005-11-02:
»Hvad agter ministeren at foretage sig for at sikre, at de landspolitiske intentioner om ernæringspleje af ældre og syge omsættes til praksis i de nye regioner, og hvordan vil ministeren sikre, at de sygehusejere, der endnu ikke har iværksat handlingsplaner i forhold til ernæring på sygehusene, gør dette hurtigst muligt?«
Kristian Thulesen Dahl (DF), 1997-10-21:
Vi kan kun se én ting, som står lysende klart, nemlig at EU-integrationen vil fortsætte, medmindre vi får den danske befolkning til at stemme nej ved den folkeafstemning, som der altså gudskelov bliver næste år. Vi skal spørge den danske befolkning, det nytter ikke at spørge tilhængerne her i salen: Er man tilhænger af større integration?